**A TEOLÓGIA ZENEI MEGFOGALMAZÁSAI - 2**

a tantárgy leírása, követelményei

Heti 2 óra szeminárium, kreditérték: 3

kurzusvezető: Dr. Klembala Géza

A tantárgy második féléve tovább, mélyebb rétegekben vizsgálja a teológiai tanítás zenei megjelenését az egymást követő zenetörténeti korszakok (bécsi klasszicizmus, romantika, 20. század és korunk) stílusaiban. A tantárgy első félévének áttekintő jellege után ebben az időszakban a szóba kerülő művek meghallgatásával és az órán történő közös elemzésével és a művek keletkezési korának teológiai gondolataival részletesebben ismerkedünk. A tárgy tovább mélyíti a zene megértését, áttekintést ad a zene- és a teológiatörténetről (a kotta felismerés-szintű olvasása megkönnyíti a kurzus témájának pontosabb megértését) és segíti a teológia zene által történő kifejezésének megértését.

A kurzus akadémiai jellege miatt a hallgatók folyamatos és aktív együttműködése szükséges. Az órákon felmerülő vitatott kérésekre együttesen keressük a válaszokat (hiszen nem csak egy válasz lehet helyes) és kiegészítő ismeretekre, részkérdésekre a hallgatók tudását, kutatásait vesszük figyelembe. Saját jegyzet mellett az órák anyagának jegyzetanyagát, zenei szemelvényeit és természetesen a konzultálandó irodalmat rendelkezésre bocsátom.

A hallgatók tudásának követését minden órán rövid kérdések megválasztolása, illetve a hallgatott zenei szemelvények felismerésének ellenőrzése segíti egy online felület alkalmazásával.

**ALAPKÖVETELMÉNYEK:**

* A kurzuson legalább 10 alkalommal való részvétel. (Kivételes, indokolt esetben még egy alkalom mulasztása elfogadott.)
* Az órákon való folyamatos aktív részvétel.
* Otthoni feladatok megoldása.

**A KURZUS VÁZLATA**:

1. A bécsiek teológiája
2. Katolikus teológia tükröződése a romantikus zenében
3. Verdi vallásos művei
4. Wagner és a mítoszok teológiája
5. A 20. század teológiai és zenei irányzatai

A vallásos könnyűzene teológiai üzenete

**OTTHONI FELDOLGOZÁSRA** ajánlott feladatok: az órák folyamatában felmerülő egyes kérdések, bizonyos kiegészítő ismeretek egyéni kutatás alapján történő megválaszolása, ezeknek az órán történő ismertetése.

**ÉRTÉKELÉS** (a súlyozott jegy összetétele):

részvétel: 35%

Az órákon való jelenlét és a mulasztott órák feladatainak elvégzése.

órai aktivitás: 30%

Az órákon való aktív beszélgetés, érvelés, vitatkozás, saját vélemény ismertetése.

otthoni feladatok: 35%

A kiadott feladatok elvégzése.

Az **év végi jegy** a részvétel (35%), az aktivitás (30%), az otthoni feladatok megoldása (35%) értékelésének súlyozott átlaga.